
Radovi na izgradnji 
mreže za optički Internet 
u sklopu projekta 
"Razvoj širokopojasne 
infrastrukture za 
područje općina Radoboj, 
Đurmanec, Jesenje 


Petrovsko i grada Krapine Članovi Općinskog Vijeća Općine 
——— | Radoboj na 11. sjednici održanoj 
23. prosinca 2022. donijeli 
proračun Općine za 2023. godinu 
u vrijednosti 3,3 milijuna eura 


Povodom Božića podijeljeni 
paketi za socijalno Nagrada 'Emil Paravina' u | Završetak programa 
ugrožene i najstarije kategoriji dijete pojedinac | "Dječje škole nogometa" 
stanovnike Radoboja dodijeljena Magdaleni Tepuš | NK Radoboj 

RADOVI NA IZGRADNJI MREŽE ZA OPTIČKI 
INTERNET U SKLOPU PROJEKTA “RAZVOJ 
ŠIROKOPOJASNE INFRASTRUKTURE ZA 
PODRUČJE OPĆINA RADOBOJ, ĐURMANEC, 
JESENJE, PETROVSKO I GRADA KRAPINE' 


Na području općina Radoboj, Đurmanec, Petrovsko i Jesenje, te gra- 
da Krapine, izvode se radovi na izgradnji mreže za optički Internet 
u sklopu projekta “Razvoja širokopojasne infrastrukture za područ- 
je općina Radoboj, Đurmanec, Jesenje, Petrovsko i grad Krapina". 
Riječje o ulaganju vrijednom oko 60 milijuna kuna, od čega je oko 22 
milijuna kuna sufinancirano iz fondova Europske Unije, a nositelj 
projekta je Hrvatski Telekom. Cilj Projekta je izgradiri širokopoja- 
snu mrežnu infrastrukturu, koja će omogućiti brzi i ultra-brzi (+100 
Mbit/s simetrično) širokopojasni prisrup svim potencijalnim kori- 
snicima na području Projekta. Nakon izgradnje mreže, ista će biti 
otvorena, što znači da će svi ostali ovlašteni operateri i davatelji 
usluga elektroničkih komunikacija imati otvoren pristup mreža- 
ma. Dijelovi optičke mreže će se puštati u rad kako budu izgrađeni, 


a cjelokupna optička mreža na navedenom području bit će puštena 
u rad najkasnije do kraja 2023. godine. Svi zainteresirani mještani 
općine Radoboj za priključak na optičku mrežu, mogu svoj zahtjev 
poslati na e-mail adresu Prikljucak-Durmanec(&t.ht.hr. U zahtje- 
vu za priključak treba navesti ime, prezime i adresu objekta na koji 
se želi priključiti mreža. Također svi mještani koji žele priključiti 
svoje objekte na optičku mrežu, a sami nisu u mogućnosti posla- 
ti zahtjev na naprijed navedenu e-mail adresu, za pomoć u slanju 
zahtjeva mogu se javiti u Jedinstveni upravni odjel općine Radoboj. 
S obzirom na to daje u ovoj fazi priključak na optičku mrežu bespla- 
Tan za sve mještane, molimo sve zainteresirane mještane da podne- 
su zahtjev za priključak, jer će se u drugoj fazi priključak na optičku 
mrežu naplaćivati. 

 HUDE OSE = 2023“ 


NOGOMETNI KLUB ,RADOBOJ“ organizira IV. nogometni turnir , HUDE OSE - 2023“ 
za registrirane klubove. 


* Mjesto održavanja; igralište sa umjetnom travom 


* Natjecanje prema sljedećim kategorijama; 


Veterani; — termin: 11. i 12. 02. 2023. Juniori; — termin: 18. i 19. 02. 2023. 
— kotizacija; 80,00 € — kotizacija; 65,00 € 

> Kadeti; — termin: 25. i 26. 02. 2023. Pioniri; — termin: 04. i 05. 03. 2023. 
— kotizacija; 65,00 € — kotizacija; 55,00 € 


e MI. pioniri; — termin: 11. i 12. 03. 2023. Limaći -Zagići; — termin: 18. i 19. 03. 2023. 
— kotizacija; 55,00 € — kotizacija; 55,00 € 


Rok za prijavu i uplatu kotizacije; 10 dana prije početka natjecanja navedene kategorije. 


Kontakt za prijavu i informacije vezane uz propozicije natjecanja : tajnik Stjepan 
Potočki, mob: 095/9122 870, mail: infoQnk-radoboj.hr 


. Pokrovitelj turnira; Nogometni savez Krapinsko-zagorske županije 

U subotu 17 prosinca je ispred 
Područne škole u Jazvinama, a na 
inicijativu zaposlenika škole te uz 
podršku učenika, njihovih rodite- 
lja i članova DND-a, održan božić- 
no-humanitarni događaj “Advent 
u Jazvinama“! Ovim dobrotvor- 
nim projektom željelo se prikupi- 
Ti sredstva za garderobne ormari- 
će, pod sloganom “Novi ormarići 
za nas, a malo donacija od Vas!“ U 
duhu zajedništva, radosti i veselja, 
svi okupljeni, od onih najmlađih, 
pa do starijih, pokazali su kako se u 
želji, empariji, ljubavi isolidarnosci 
može ostvariti svaki naum, da niti 
jedna ideja nije neostvariva, da 
se može utjecati na društvo, i da 
je važno učiti od najranijih dana, 
a radeći božićne ukrase u surad- 
nji s roditeljima i učiteljima, djeca 
Područne škole Jazvine naučila su 
da se svaki trud isplari jer svojim 
djelima na putu su da se sredstva 
za priželjkivane nove garderobne 
ormariće u cijelosti prikupe. Bilo 
je rtu mama i baka koje su pobrinu- 
le za ukusan obrok i tople napitke, 

izlagača koji su unatoč hladnoći 
obogarili sadržaj svojim vrijednim 
proizvodima, zaposlenika Područ- 
ne škole Jazvine, članova DVD-a 
Jazvine, roditelja koji su pomaga- 
li u organizaciji i realizaciji huma- 
nitarne akcije, kao i svih onih koji 
su pomogli pri ukrašavanju i teh- 
ničkoj pripremi prostora. Nika- 
ko se ne smije zaboraviti Djeda 
Mraz koji je razveselio sve prisut- 

ne, a posebno one najmlađe, qua- 
disti koji su pripremili jedinstveno 
iznenađenje djeci, kao i svi ostali 
mještani i posjetitelji koji su obi- 
lježili ovaj događaj. Prarila se i uta- 
kmica Vatrenih; koji su svojom 
pobjedom i osvojenim trećim mje- 
stom na Svjetskom prvenstvu u 
Kataru dodatno zagrijali srca veli- 
kih i malih navijača. DND Radoboj 
zahvaljuje svim donatorima koji 
su nesebično donirali sredstva, 
volonterima iz DND-a i ostalih 
udruga, a posebno svim stanov- 
nicima Radoboja i šire okolice koji 
su u tako velikom broju došli podr- 
žati ovu akciju. Unatoč kiši i hlad- 
noći, a uz puno volje, truda, želje 
i ljubavi, uspio se srvoriti osjećaj 
zajedništva te neprocjenjivog i 
jedinstvenog blagdanskog duha. 


S 


Art & Joy radionica održana u Radoboju 
U Hiži vinove loze je 17. prosinca održana slikarska Art & Joy radionica, a taj poseban događaj u kojem se spaja vino i ljubav prema umjet- 
nosti, savršeno se uklopio u prostor Hiže vinove loze, koja je bila ispunjena bojama i kreativnošću. Voditeljica radionice bila je Maja Vukina 
Bogović, a zimski motiv i prekrasno okruženje inspirirao je i onako talentirane polaznice. U suradnji s Kupilek' kupinovim vinom, svakim 


gurtljajem, kist je stvorio novi kreativni potez, a gošćama su ponuđene i VR naočale kako bi se vino, umjetnost, strast i kreativnost spojili s 
modernom tehnologijom. Rezultat radionice su predivni radovi polaznica vezani za motiv snijega, prirode i idiličnog zimskog kraja. 

Božićni koncert Puhačkog orkestra Radboa i nastup Radobojskih 
mažoretkinja s gostima u Sportskoj dvorani OŠ Side Košutić Radoboj 


Posebno božićno raspoloženje 
i prava glazbena čarolija 


Povodom božićno-novogodišnjih blagdana, KUD “Zagorec“ Radoboj orga- 
nizirao je “Božićni koncert“ koji se održao u petak, 30. prosinca u Sport- 
skoj dvorani u Radoboju. Program kojeg su izvođači priredili za publiku bio 
je raznolik, a obuhvatio je najljepše božićne pjesme. Blagdansko događa- 
nje započelo je s Puhačkim orkestrom Radboa koji je kroz zvukove svojih 
instrumenata nagovijestio radost Božićnih blagdana, a na muzičku pratnju 
Puhačkog orkestra Radboa nadovezale su se Radobojske mažoretkinje svih 
uzrasta, od najmlađih “Osica' i “Pčelica' do Juniorki“ i “Seniorki. Atraktiv- 
na koreografija, nastala pod vodstvom trenerice Sonje Vukmanić i senior- 
ke Lorene Potočki, nikoga nije ostavila ravnodušnim. Nastupili su zatim i 
gosti, Puhački orkestar Mrzlo Polje, afirmirani sastav koji je u 2013. godini 
proglašen najboljim orkestrom u Krapinsko - zagorskoj županiji, Trass Bra- 
ss Quintet te Sabina Kunštek uz pratnju Matije Vučkovića, a sve je zaokru- 
ženo notama Puhačkog orkestra Radboa uz tradicionalne božićne sklad- 
be, ali i suvremene izvedbe popularnih božićnih pjesama, pod vodstvom 
Kristijana Leša. Prije završetka programa, u ime organizatora, predsjed- 
nik KUD-a “Zagorec“ Radoboj Robert Mikša zahvalio je svim izvođačima na 
sudjelovanju u programu, svima koji su pomogli u organizaciji, kao i svim 
posjetiteljima koji su popunili radobojsku Sportsku dvoranu. Na samom 
početku događaja, prisutnima su se obratili načelnik Anđelko Topolovec i 
predsjednica Općinskog vijeća Vanja Potočki, zahvalivši se organizatoru i 
izvođačima te svima zaželjevši sretnu, zdravu i uspješnu 2023. godinu! 


Održana radionica izrade 
božićnih ukrasa u Muzeju Radboa 


Ususret božićnim blagdanima, u 
Muzeju Radboa je održana kre- 
ativna radionica izrade božićnih 
ukrasa u kojoj su mališani, učenici 
2. a razreda OŠ Side Košutić Rado- 
boj, uz puno smijeha i dobre volje 
pokazali da male ručice, uz malu 
pomoć, mogu kreirati sve što žele. 
Gradske knjižnice Krapina Miljenka 
Benc uz pomoć ravnateljice Muzeja 
Radboa Ivane Hazulin Pospiš i uči- 
teljice informatike Marijane Mar- 
tinez, a kao rezultat božićne radi- 
onice pojavile su se simpatične 
vunene kapice iz kojih vire male- 
ni šareni i čupavi gnomi koje su 
si djeca ponijela kućama kako bi 
postali lijepi božićni ukras. 


5 \ ji 
Božićno druženje umirovljenika 
“Radobojsko srce 65+' Radoboj u 
Vatrogasnom domu u Jazvinama 


U petak, 30. prosinca, u Vatrogasnom domu u Jazvinama se održalo božićno- 
novogodišnje druženje i zabava umirovljenika Općinske udruge umirovljeni- 
ka “Radobojsko srce 65+“. U blagdanskom ozračju, uz glazbu, družili su se, 
pjevali, plesali i razmjenjivali uspomene do kasnih sati. Odaziv je bio odličan, 
a druženje obilježeno radošću, zajedništvom i veseljem. Božićnom druženju 
i oproštaju od stare godine prisustvovali su i predsjednica Općinskog vije- 
ća Vanja Potočki te načelnik Anđelko Topolovec koji su pozdravili sve prisut- 
ne, zaželjevši im dobru zabavu i čestit Božić te uspješnu Novu godinu. Tako- 
đer, predsjednik Općinske udruge umirovljenika “Radobojsko srce 65+', Ivan 
Šemnički, u kratkom govoru istaknuo je značajne aktivnosti u godini koja je 
na izmaku s uvjerenjem da će iduća godina biti još aktivnija i uspješnija. 


Savjet mladih Općine Radoboj 
organizirao Božićni pub kviz 


U organizaciji Savjeta mladih Općine Radoboj, u petak 23. prosinca je u 
prostorijama Muzeja Radboa Božićni pub kviz. Kviz se sastojao od pet 
tematskih cjelina - “Povijest, Božićni običaji i tradicija, “Božićni filmovi 
“Božićne pjesme' i “Bonus pitanja" - a to je sveukupno činilo oko 50-ak 
zanimljivih pitanja, koja su sve podsjetila zašto toliko volimo Božić i zbog 
čega je to najposebnije vrijeme u godini. Za tri najuspješnije ekipe bile su 
osigurane i nagrade. Prvo mjesto osvojila je ekipa “Grinč, drugo mjesto 
ekipa “Gnomovi, a treće ekipa 'Zvončići'. Cijeli događaj prošao je uz puno 
veselja, zabave i smijeha, a Savjet mladih Općine Radoboj već razmišlja o 
novim zabavnim aktivnostima koje nas očekuju ove godine. 


Završetak prog 


U Sportskoj dvorani u Radoboju je u četvrtak 29. 
prosinca održana završna konferencija na kojoj 
su predstavljeni rezultati programa “Dječja ško- 
la nogometa“ kojeg provodi Nogometni klub 
Radoboj u suradnji s Općinom Radoboj kroz Pro- 
gramsku aktivnost 'Poticanja programa bavlje- 
nja amaterskim sportom i zdravstveno usmjere- 
nim tjelesnim vježbanjem kao dijelu sportskog 
programa kojeg sufinancira Ministarstvo turiz- 
ma i sporta. Program je bio namijenjen aktu- 
alnim polaznicima škole nogometa od šeste do 
osamnaeste godine s ciljem povećanja polaznika 
Dječje škole nogometa za 15 članova te proširi- 
ti svijest stanovnika općine Radoboj o zdravom 
načinu života od najranije dobi. Slijedom nave- 
denog, cilj provedbe programa jest bio omogu- 
ćiti besplatno bavljenje nogometom što većem 
broju korisnika uz očuvanje i unapređenje psi- 
hofizičkih sposobnosti i zdravlja djece. S obzi- 
rom na to da je na kraju provedbenog razdoblja 
broj registriranih igrača u pojedinoj kategoriji 
Nogometnog kluba Radoboj porastao na 86, NK 
Radoboj i Općina Radoboj izražavaju zadovolj- 
stvo ispunjenjem zadanog cilja. Nogometni klub 
Radoboj zahvaljuje Ministarstvu turizma i sporta 
te Općini, što su prepoznali vrijednost i kvalitetu 
programa “Dječje škole nogometa" i na potpori 
koju pružaju u provedbi programa te članovima 
kluba, roditeljima i volonterima koji su poma- 
gali u provedbi projekta, kako kod edukativnog 
dijela programa, tako i u radu sportskog dijela 
i ostalih aktivnosti kojima su pridonijeli uspješ- 
noj realizaciji projektnih aktivnosti. “Dječja ško- 
la nogometa" u organizaciji NK Radoboj provodi 
se od 2016. godine, a 2022. godine je program 
“Škole dječjeg nogometa" prijavljen na natječaj 
Ministarstva turizma i sporta, za sufinanciranje 
sportskih programa poticanja lokalnog sporta 
i sportskih natjecanja u 2022. godini. Program 
je sufinanciran od strane Ministarstva sredstvi- 

ma u iznosu od 105.001,27 kuna, dok je Opći- 
na izdvojila preostalih 26.250,32 kuna. Osim 
pružanja financijske potpore, Općina kao vanj- 
ski suradnik u provođenju programa, Nogomet- 
nom klubu Radoboj besplatno ustupa na kori- 
štenje Sportsku dvoranu i nogometno igralište. 
Provedba programa bila je usmjerena na pro- 
vođenje aktivnosti sukladno uzrastima u sklo- 
pu treninga unutar same škole nogometa što 
podrazumijeva nastavne metode, metode obu- 
ke, metode trenažnih opterećenja, metode tre- 
ninga, metode razvoja pojedinih psihosomat- 
skih sposobnosti, metode demonstracije te živu 
riječ, a provođenje programa osiguralo se anga- 
žmanom kvalificiranog voditelja Ivana Šemnič- 

Ministarstvo 
turizma i sporta 


rama “Dječje 


UDJE ŽIG 
— BINOGC 
= m HOGOMMETNI 


nade 
Pijani 


kog. Kvalificiranost se dokazuje posjedovanjem 
trenerske licence i UEFA licence što predstavlja 
temelj za adekvatnu edukaciju polaznika škole. 
Osim rekreativnog aspekta provođenja progra- 
ma, u program su uključene i edukativne radi- 
onice u organizaciji povremenog pomoćnog 
suradnika voditelja sportskog djela programa, 
Gordana Poslončeca, diplomiranog kineziolo- 
ga i učitelja tjelesnog odgoja u Osnovnoj ško- 
li Side Košutić u Radoboju, te uz pomoć samih 
trenera Nogometnog kluba Radoboj, diplomira- 
nih kineziologa Maje Cesarec, Branimira Leška i 
Tomislava Leška. Edukativni program uključuje 
predavanja kroz sferu prevencije nasilja u sportu 
i fair play igre gdje su se osim samih polaznika 


bh 


h 


30. prosinac 2022. | godina xv. | broj 1471 & Radobojski list 7 


skole nogometa" NK Radoboj 


“Dječje škole nogometa" uključili i članovi dru- 
gih sportskih udruga s područja općine, članovi 
NK Sveti Križ Začretje te djeca u dobi od četvrte 
do šeste godine iz Dječjeg vrtića Škrinjica' Cilj je 
edukativnih predavanja bio osvijestiti sudionike 
o huliganstvu i drugim oblicima neprihvatljivog 
ponašanja sa svrhom senzibiliziranja polaznika 
o vrijednostima i potrebni kulturnog i poštenog 
navijanja bez agresije uz fokus na osnovna pra- 
vila fair play igre, kulturu igre i sporta i moralna 
načela u sportu kroz vrijednosti poštenog natje- 
canja, poštovanja prema igračima, prijateljstvu, 
timskom duhu i jednakosti. Također, naglašene 
su i važnosti sporta kao sastavnog dijela kulture 
suvremenoga društva, a također i bitnog fakto- 
ra u promociji svoje zemlje te učinci na razno- 
vrsne djelatnosti, posebice turizam. Programom 
su osigurana sredstva za nabavu opreme neop- 
hodne za rad nogometnog kluba te za samu 
promociju provedbe programa kako bi se ispu- 
nili ciljevi vidljivosti programa. Nabavljena opre- 
ma uključuje dresove, prepone, golove, mreže 
za golove potrebne za aktivnosti vezane za same 
nogometne aktivnosti no osim toga nabavljena 
je i oprema za poticanje ostalih psihomotornih i 
fizičkih aktivnosti za sve dobne skupine polazni- 
ka škole nogometa, što uključuje zvučne lopte, 
regulirajuće lukove, pilates lopte, tatami podlo- 
ge, kikiriki lopte i psihomotorni padobran. Pro- 
motivne aktivnosti koje su se odvijale u sklopu 
programa doprinijele su, kako vidljivosti surad- 
nje Nogometnog kluba Radoboj, Općine Rado- 
boj i Ministarstva turizma i sporta, tako i vidlji- 
vosti same škole nogometa što je povećalo njenu 
popularnost i utjecalo na rast interesa među 
mladima za njihovo sudjelovanje u aktivnosti- 
ma u sklopu programa. Rast zainteresiranosti 
vidljiv je iz povećanja broja registriranih igrača 
na 86 u pojedinim kategorijama Nogometnog 
kluba Radoboj, čime možemo biti zadovoljni jer 
je ispunjen glavni cilj provedbe ovog programa. 

Idejni izgled Doma u centru Radoboju 


ČLANOVI OPĆINSKOG VIJEĆA OPĆINE RADOB 


Idejni izgled Doma u centru Radoboju s južne strane 


2022. DONIJELI PRORAČUN OPĆINE ZA 2023. 


Općina Radoboj je proračun za 2023. godinu 
donijela u eurima, a donesen je na 11. sjedni- 
ci Općinskog vijeća održanoj 23. prosinca 2022. 
godine te iznosi 3,3, milijuna eura. Glavne odred- 
nice proračuna usklađene su sa strateškim cilje- 
vima Općine definiranim Planom razvoja Općine 
Radoboj za period 2021.-2027. godine. Konkret- 
no, Općina na raspolaganju ima iznos 3.259.155 
eura koji je usvojen od strane Općinskog vijeća uz 
uključujući i 30-tak drugih programa financira- 
nja iz proračuna Općine Radoboj za 2023. godi- 
nu. Doneseno je i niz odluka i zaključka za 2023. 
godinu, a također je usvojena i druga izmje- 
na proračuna Općine Radoboj za 2022. godinu. 
Usvojeni su programi potreba u sportu, javnih 
potreba u kulturi, javnih potreba u školstvu i 
predškolskom odgoju i javnih potreba u socijal- 
noj skrbi i zdravstvu. Usvojen je program korište- 
nja sredstava ostvarenih od naknade za zadrža- 
vanje nezakonito izgrađenih zgrada u prostoru 
na području Općine Radoboj, program korištenja 
sredstava šumskog doprinosa, program utroška 
sredstava vodnog doprinosa na području Opći- 
ne Radoboj i javnih potreba za obavljanje djelat- 
nosti Hrvatske gorske službe spašavanja Stani- 
ca Krapina. Ukupni rashodi Proračuna za 2023. 
godinu planiraju se u iznosu 2.610.098,55 eura, 
a njima se planiraju ostvariti opsežni projekti 
razvoja komunalne infrastrukture, sanacije klizi- 
šta, razvoj turizma kroz uređenje i rekonstrukci- 
ju postojećih igrališta, uređenje pješačke zone i 
šetnice, izgradnju ceste do planinarskog doma, 
ulaganje u interpretacijski centar Gastro Zagorje 
i mnoge druge projekte. 


Kapitalni projekti Općine Radoboj financi- 
raju se iz sredstava EU 

Najvažniji dio prihoda Općine odnosi se na teku- 
će i kapitalne pomoći od institucija i tijela EU s 
tim da visina ovih sredstava ovisi isključivo o pri- 
premljenim projektima od strane Općine Rado- 


boj i također onima koji su odobreni za financira- 
nje. Prihodi Općine odnose se ujedno i na povrat 
sredstava za završetak projekta “Rekonstrukcije 
lovačkog doma“ financiranog iz Programa rural- 
nog razvoja. Ukupni planirani prihodi proraču- 
na Radoboja odnose se na prihod od poreza u 
2023. godini u iznosu od 1.113.240,00 eura, a 
odnose se na porez i prirez na dohodak, porez 
na imovinu, robu i usluge. U Proračunu su osi- 
gurana sredstva za kapitalne projekte: Fond soli- 
darnosti Europske Unije financirati će dva kapi- 
talna projekta Općine Radoboj u 2023. godini 
- sanaciju nestabilnog pokosa kod mjesnog gro- 
blja Radoboj u vrijednosti 338.975 eura i sanaciju 
dvije nerazvrstana ceste; NC 011- Kiseljaki i NC- 
RI11-ŽC2122 Biruši, u vrijednosti 255.975 eura. 
Osim navedenog, planirana su sredstva pomo- 
ći Europske Unije kroz Nacionalni program opo- 
ravka i otpornosti 2021. — 2026. u sklopu kojeg 
se objavljuje Poziv za dostavu projektnih prijed- 
loga “Jačanje održivosti te poticanje zelene i digi- 
talne tranzicije poduzetnika u sektoru turizma“. 
Među kapitalnim projektima koji će se financirati 
iz Ministarstava nadležnih za pojedina područja 
razvoja lokalne zajednice, Hrvatskih voda, Kra- 
pinsko - zagorske županije nalazi se i asfaltira- 
nje javnih puteva te nogostupa vrijedno 92.910 
eura, izgradnja šetnice do Planinarskog doma, a 
uredit će se cesta od Radobojskog Strahinja do 
planinarske kuće na vrhu Strahinjčice za što je 
predviđeno 88.260 eura, planirana je i izgradnja 
planinarskog skloništa na Strahinjčici “Radoboj- 
ske krijesnice,“ te sredstva za izgradnju nogostu- 
pa i čeličnog mosta za pješake kod zaseoka Mik- 
ši čime bi naselja Radoboj i Jazvine u potpunosti 
bili povezani nogostupom uz županijsku cestu. 
Vrijednost tog projekta je 35.175 eura. U Prora- 
čunu Općine Radoboj za 2023. godinu planira- 
ne su pomoći Krapinsko - zagorske županije za 
sanaciju odlagališta otpada u vrijednosti 30.125 
eura i rekonstrukciju postojećeg vodoopskrbnog 


sustava u iznosu 13.280 eura. Pomoći se plani- 
raju i od strane Hrvatskih cesta za provođenje 
zimske službe. Uz ove kapitalne, u proračunu 
su osigurana i sredstva za brojne druge, nešto 
manje, ali ne i manje bitne projekte. Općina je 
iz Fonda za zaštitu okoliša i energetsku učinko- 
vitost osigurala sredstva za provođenja optimi- 
zacije i digitalizacije usluga i procesa te za kupnju 
energetski učinkovitog vozila, a radi se o 74.455 
eura. Ugovor je potpisan i za projekt Uređe- 
nja dijela izletišta Planinarskog doma u sklopu 
operacije tipa 2.1.1. Ulaganja u opće društvenu 
infrastrukturu i pokretanje, poboljšanje ili pro- 
širenje lokalnih temeljnih usluga za ruralno sta- 
novništvo LRS LAG-a “Zeleni bregi“. Vrijednost 
projekta iznosi 32.520,41 eura. Kako bi se ti svi 
projekti mogli provesti Općina Radoboj plani- 
ra kratkoročna kreditna zaduženja za proved- 
bu EU projekata budući da se sredstva pomoći 
uplaćuju tek po pravdanju nastalih troškova. Za 
programe iz djelokruga upravnog odjela predvi- 
ena su sredstva u iznosu od 164.408,55 eura. 
Od toga za plaće, doprinose i ostale rashode za 
zaposlenike planirana su sredstva u iznosu od 
107.575 eura. U planiranim sredstvima za aktiv- 
nost otplate kredita osigurana su sredstva u 
iznosu 640.805 eura, od čega se na financijske 
rashode planira utrošiti 26.230 eura, a odnose se 
na kamate na primljene kredite i usluge banke. 
Planirana je nabava opreme, usluge održavanja 
opreme te računalne usluge za potrebe Jedin- 
stvenog upravnog odjela i uređenje općinske 
zgrade u iznosu 74.455 eura. Vlastitom pogonu 
na raspolaganju je 27.465 eura za održavanje 
groblja i mrtvačnice i 19.995 eura za održava- 
nje javnih površina. U proračunu su osigurana 
sredstva za razvoj vatrogastva i pružanje zaštite 
od požara u iznosu 85.340 eura te i na financij- 
sku pomoć DVD-u Jazvine za provedbu projekta 
izgradnje DVD Jazvine. Za civilnu zaštitu i spa- 
šavanje predviđena su sredstva u iznosu 3850 

OJ NA 11. SJEDNICI ODRŽANOJ 23. PROSINCA 


GODINU U VRIJEDNOSTI 3,3 MILIJUNA EURA 


eura. Ukupna sredstva za razvoj gospodarstva 
osigurana u Proračunu su u iznosu od 345.085 
eura, a odnose se na sufinanciranje kamata na 
poduzetničke kredite, kupnju zemljišta i poslov- 
nih zgrada te razvoja poljoprivrede. Za razvoj 
turizma osigurana su sredstva u iznosu 301.685 
eura u koje su uključene aktivnosti uređenja bici- 
klističkih i planinarskih staza, ulaganje i održa- 
vanje Planinarskog doma, Hiže štrukli, uređenje 
pješačke zone, zatim već spomenuta šetnica od 
Crkve do Planinarskog doma i izgradnju plani- 
narskih skloništa “Radobojske krijesnice“ s ciljem 
postavljanja skloništa otvorenog tipa po vrhovi- 
ma Strahinjčice kako bi se planinarima osigurala 
mjesta za odmor i okrjepu. Planiran je u prora- 
čunu Općine i kapitalni projekt “Interpretacijski 
centar Gastro Zagorje" čije je procijenjena vri- 
jednost 124.430 eura. Za program opskrbe sta- 
novništva pitkom vodom, održavanje i izgrad- 
nju javne rasvjete, izradu prostornog plana i 
dokumentacije za prijavu projekata na natječa- 
je za financiranje EU, za sufinanciranje proje- 
kata energetske učinkovitosti i obnovljivih izvo- 
ra energije u proračunu je predviđeno 158.205 
eura. Slijedom navedenog izrađena je projek- 
tno-tehnička dokumentacija za kapitalni projekt 
uređenja samog centra Radoboja s pripadaju- 
ćim objektima s ciljem izgradnje trga i adapta- 
cije ruševnog doma. Dugo očekivano je i raspisi- 
vanja natječaja za projekt dogradnje i adaptacije 
Osnovne škole Side Košutić u Radoboju, čija se 
objava očekuje ove godine. Projektno-tehnička 
dokumentacija je izrađena i predana Ministar- 
stvu, a vrijednost projekta iznosi 5,3 mil eura. U 
proračunu su osigurana sredstva, 126.355 eura, 
za uređenje nekoliko dječjih igrališta. U planu je 
zamjena dotrajalih igrala na igralištima uz cen- 
tralnu i dvije područne škole uz izradu gumira- 
ne, multifunkcionalne podloge. Osigurana su i 
sredstva za kupnju zemljišta za izgradnju pot- 


puno novog dječjeg igrališta u naselju Gorjani 
Sutinski. 


Općina Radoboj - prijatelj djece 

Iz proračuna Općine veliki se iznos odnosi na 
sufinanciranje predškolskog obrazovanja za što 
je predviđeno 199.000 eura. Troškovi se odnose 
na sufinanciranje redovitog predškolskog odgo- 
ja, sufinanciranje provođenja programa ranog 
učenja engleskog jezika i program predškole 
koji je obavezan za svu djecu u godini dana prije 
polaska u Osnovnu školu. Program provodi Dječ- 
ji vrtić “Škrinjica', a Općina podmiruje troškove 
opreme, prostora i troškove radnika koji program 
provode. Za osnovnoškolsko obrazovanje predvi- 
đena su sredstva u iznosu 32.110 eura. Sredstva 
su to predviđena za odlazak na školska natjeca- 
nja, za školu plivanja, odnosno obuku neplivača, 
te za druge aktivnosti koje su od interesa za dje- 
cu, polaznike Osnovne škole. U Proračunu Opći- 
ne Radoboj osigurana su sredstva za sufinan- 
ciranje troškova rada pomoćnika u nastavi za 
učenike s teškoćama u razvoju s područja Opći- 
ne Radoboj. U sufinanciranju troškova sudjeluju 
Općina Radoboj i Krapinsko - zagorska županija, 
svaki u 50 postotnom iznosu od ukupnog iznosa 
navedenih troškova. Planirana sredstva za 2023. 
godinu iznose 5970 eura. Općina Radoboj kon- 
tinuirano svake godine u svom Proračunu osi- 
gurava sredstva i za nabavu radnih bilježnica i 
dodatnog materijala za učenike Osnovne škole 
Side Košutić u suradnji s Krapinsko - zagorskom 
županijom. Sporazumom o sufinanciranju naba- 
ve radnih bilježnica za učenike osnovnih škola, 
Općina Radoboj zajedno s Krapinsko - zagor- 
skom županijom osigurava u proračunu sred- 
stva za sufinanciranje kupnje radnih bilježnica u 
50 postotnom iznosu od njihove nabavne cijene. 
Planirana sredstva za 2023. godinu iznose 16.190 
eura. Za srednjoškolsko obrazovanje planira se 


izdvojiti 29.865 eura, u što ulaze i stipendije za 
studente Općine Radoboj, sufinanciranje prije- 
voza učenika srednje škole, i smještaja učenika 
Srednjih škola u učeničkim domovima. U progra- 
mu participativnog proračuna za mlade Općina 
je osigurala 8300 eura za njihove aktivnosti. Za 
programe vezane uz kulturu i religiju, iz prora- 
čuna Općine će se izdvojiti 73.370 eura, a odnose 
se na podržavanje djelovanja udruga i društava 
čija je programska aktivnost usmjerena na pro- 
micanje kulture i aktivnog amaterizma u kulturi. 
Muzej Radboa proračunski je korisnik, te je priho- 
dovna i rashodovna strana dio proračuna Opći- 
ne. U spomenutom programu nalazi se uređenje 
[održavanje Zavičajne zbirke za što je predviđeno 
16.030 eura, istraživanja, uređenje i restauracija 
kulturnih dobara i arheološka istraživanja i resta- 
uracija predmeta. Za programe vezane uz rekre- 
aciju i šport izdvojit će se 61.990 eura. Izdvojena 
sredstva odnose se na tekuće donacije u novcu 
koje će se iskoristiti za daljnji razvoj sporta, rea- 
lizaciju Radobojskog maratona i biciklijade, te 
uređenje rekonstrukciju i održavanje prostora 
kod nogometnog igrališta. Općina je u proraču- 
nu izdvojila i 45.655 eura za Program socijalne 
zaštite u koje ulaze aktivnosti pomoći socijalno 
ugroženim mještanima, troškovi ogrjeva, jed- 
nokratne novčane pomoći socijalno ugroženim 
osobama, = donacije socijalno-humanitarnim 
udrugama, novčane pomoći obiteljima prilikom 
rođenja djeteta i djelatnost GDCK-a Krapina. Na 
11. Sjednici Općinskog vijeća usvojen je proračun 
Općine Radoboj koji, kao i prijašnjih godina, osi- 
gurava kontinuirano ulaganje i brigu vezanu za 
sve grane djelatnosti. Najveći doprinos realizaciji 
svih navedenih aktivnosti su Europski fondovi, a 
kao što je i u ovom pregledu proračuna eviden- 
tno, Općina Radoboj teži maksimalnom iskoriš- 
tavanju EU sredstava i financijske omotnice koja 
traje do 2027. godine. 

NOVOSTIIZ OSNOVNE ŠKOLE 
SIDE KOŠUTIĆ U RADOBOJU 
FOTO: OŠ Side Košutić Radoboj" 


Školski medni dan 
Dana 7 prosinca u 1.a razredu je održana prigodna radionica uz Sve- 
tog Ambrozija, zaštitnika pčela i pčelara, za učenike 1. i 2. razreda 
o važnosti i značaju pčelarstva i meda. Uz edukativnu prezentaciju 
pčelara Alojza Veseljaka iz Udruge pčelara Krapine, učenici su nau- 
čili kako se zove dom pčela, upoznali radnu zajednicu pčela, pogle- 
dali pčelu povećalom, naučili kako je smiriti i za što se koristi med. 
Tom prigodom, učenicima prvog razreda dodijeljena je nacionalna 
staklenka meda u prigodnoj vrećici sa slikovnicom Pčelica Jelica i 
medo Edo te brošurom. Na kraju su se svi učenici zasladili medom i 
naučili mazati med na kruh. 

(Milena Veseljak, učiteljica) 


Mjesec borbe 
protiv ovisnosti 


Mjesec borbe protiv ovisnosti svake se godine obilježava u razdo- 
blju od 15. studenoga do 15. prosinca. Cilj obilježavanja je upozoriti 
cjelokupnu javnost na problem zlouporabe svih sredstava ovisnosti, 
a osobito droga te potaknuti sve subjekte na provedbu aktivnosti 
za uspješno suprotstavljanje ovom ozbiljnom problemu današnji- 
ce. Obilježavanje Mjeseca borbe prociv ovisnosti provodio se purem 
širih društvenih akcija na nacionalnoj i lokalnoj razini, a s ciljem 
informiranja javnosti o štetnim zdravstvenim i socijalnim posljedi- 
cama ovisnosti te pružanja pomoći obitelji, osobito odgojnoj funk- 
ciji roditelja u prevenciji ovisničkog stila življenja. Tijekom Mjeseca 
borbe protiv ovisnost, i putem javnih medija predstavljali su se broj- 
ni, veći i manji projekti i aktivnosti koje se provode s ciljem zaštite 
zdravlja djece, mladeži i obitelji i promoviranja zdravih stilova živo- 
ta na državnoj, regionalnoj i lokalnoj razini.Ovim putem zahvalju- 
jem HZJZ i Udruzi Pra$ma na odličnim materijalima koje smo rado 
iskoristili na radionicama na satovima razrednika u našoj školi. 
(Ivana Trroman Brlić, pedagoginja) 


Pripremila: : 
Jasenka Marmilić 4 \— 


Donacija skloništu 
Luč zagorja 


Učenici OŠ Side Košutić Radoboj, koji pohađaju izvannastavnu 
aktivnost Građanski odgoj i obrazovanje, jedno prosinačko popodne 
su proveli u posjetu Skloništu za napuštene životinje Luč Zagorja. 
Na put ih je vodila učiteljica povijesti Magdalena Želimorski. Nasta- 
vak je to suradnje OŠ Side Košurić Radoboj i Skloništa za napušte- 
ne životinje Luč Zagorja kroz projekt “Daj šapu" Učenici naše ško- 
le su prikupili hranu i higijenske potrepštine za sklonište. Učenici 
su tako imali prilike vidjeti kako funkcionira sklonište za napuštene 
životinje, razgledati prostor u kojem se drže živocinje, ali i družiti se 
iigrati s červeronožnim prijateljima. 

(Magdalena Želimorski, učiteljica povijesri) 


Prvenstvo osnovnih i srednjih 
škola u SUDOKU 2022. 


Hrvatska Mensa je u suradnji s Agencijom za odgoj i obrazovanje 
organizirala natjecanje u rješavanju SUDOKU za osnovne i srednje 
škole. Iz naše škole prijavilo se četiri učenika za školsko natjecanje 
koje se održalo 4. studenoga: Karlo Ivanković, 4.a, Patrik Kiseljak, 
4.a, Iva Klarić, 3.c i Mateo Vdović, 4.a. Povjerenik natjecanja za OŠ 
Side Košurić Radoboj je pedagoginja, Ivana Trroman Brlić. S maksi- 
malnim brojem bodova na regionalno natjecanje u kategoriji Bisrri- 
ći (razredna nastava) plasirao se Patrik Kiseljak. Regionalno natje- 
canje se održalo 26. srudenoga u školi Sveti Križ Začretje. Patrik 
Kiseljak se plasirao na 69. mjesto u cijeloj regiji Zagreb. Čestitamo 
Patriku i veselimo se Prvenstvu u 2023. godini! 

(Ivana Trtoman Brlić, pedagoginja) 


IVyqo 


s Iva GtaLI 
hoz 


Susret uz čaj i čitanje knjižnici 


VARA Na 


Povodom 91. obljetnice rođenja Sunčane Škrinjarić, u školskoj knjiž- 
nicije 9. prosinca održan čitalački susret na kojem su sudjelovale uče- 
nice Nika Topolovec iz 5.a, Lara Hrvoj i Maja Risek iz 6.a te Mia Mikša, 
Lana Šalković i Zara Pospiš iz 6.b razreda. U ugodnom ambijentu uz 
čaj i keksiće, učenice su pročitale priču Zmaj od stakla iz zbirke Kak- 
Tus bajke. Tijekom čitanja bilježile su neobične likove i pojave u priči. 
Svaka učenica čitalaje po tri minute, a vrijeme smo mjerili pješčanim 
satom. Nakon čitanja učenice su izradile drvo osjećaja i razgovarale 
o priči. Priča im se svidjela te su je ocijenile zanimljivom i poučnom. 
Kako je u priči glavni lik “strašni zmaj, sudionice su pokušale nacrtati 
svoj strah. Nastali su zanimljivi crteži, a na kraju druženja učenice su 
izrazile svoje dojmove“Svidjelo mi se što smo mogli zajedno pročitati 
priču i izraziti svoje mišljenje o njoj, a naravno i to što smo mogli piti 
čaj." “Bilo je zanimljivo ijako mi se svidjelo. I željela bih da se to opet 
ponovi", rekle su učenice. Susret je organizirala i vodila Jasenka Mar- 
milić, stručna suradnica knjižničarka, uz suradnju Marije Leljak, uči- 
teljice Hrvatskog jezika. Ovom aktivnošću smo pokazali kako je knjiž- 
nica ugodno i opuštajuće mjesto, a knjige mogu itekako biti cool. Ovo 
je također aktivnost u sklopu eTwinning projekta Knjiga je cool i obi- 
lježavanja Europske godine mladih. 


Nakon dvije godine pauze, u našoj 
školi je 20. prosinca održan božić- 
ni koncert kao prekrasan uvod 
u božićno vrijeme radosti, mira i 
ljubavi. Uz zvuke božićnih pjesa- 
ma okupljeni učenici, učitelji, mje- 
štani i gosti uživali su u bogatom 
programu kojeg je osmislila profe- 
sorica Dubravka Habjanec. Ravna- 
telj škole Dražen Gerić na početku 
je podsjetio okupljene na važnost 
Božića te zaželio svima uživa- 
nje u koncertu. Pjesmom “Svim 


BOŽIĆNI KONCERT 

na zemlji mir, veselje" program je 
orvorio Dječji pjevački zbor ško- 
le. Učenici 4. razreda Josip Bahun, 
Mateja Draganić i Karlo Ivanković 
otpjevali su zatim “Bijeli Božić". 
Hrabri pjevači Ivano Ranogajec 
i Tin Tušek, učenici 8. razreda, 
otpjevali su “U to vrijeme godišta" 
Prekrasnom izvedbom pjesme 


“Radujte se narodi" iznenadile su 
učenice 8. razreda Elena Miljan i 
Valentina Gerić. Pjevački zbor ško- 
le otpjevao je pjesmu “Kyrie Elei- 
son", a zatim su Adrijana Draganić 
i Valentina Gerić na klaviru četve- 
Ioručno izvele pjesmu “White 
Christmas". U goste su nam stisli 
ičlanovi obitelji Pavić iz Đurman- 


ca: Ivona, Lana i Tomislav, koji 
su izveli nekoliko tradicionalnih 
božićnih pjesama. Neizostavna 
obitelj Pažameta također je svo- 
jim nastupom izazvala veliki plje- 
sak. Koncert je čestitkom “Sretan 
Božić svakome" završio Dječji pje- 
Vački zbor. Vjerujemo da ćemo se 
i iduće godine okupiti kako bismo 
uživali u glazbi i posebnom božić- 
nom ozračju. 
(Jasenka Marmilić, 
stručna suradnica knjižničarka) 

NOVOSTI IZ DJEČJEG VRTIĆA 'ŠKRINJICA' RADOBOJ 
Pripremila: Ivana Žlabur, ravnateljica + FOTO: Dječji vrtić ,,Škrinjica“ 


NAJČAROBNIJI MJESEC 
U NAŠEM VRTIĆU 


Već početkom prosinca, Škrinjići' su počeli aktivno izrađivati božićne ukra- 
se. Djeca su rezala kartonske tuljke i oblikovali ih u stožac, a zatim omatali 
vunom. Na taj način dobili su boriće koje su potom ukrasili raznim sjajnim 
ukrasima. Od papira različitih boja izrađivali su ukrase za bor koji su okiti- 
li na božićnom druženju s roditeljima. Crtanjem bijelom kredom “Snježna 
noć" na crnom papiru, djeca su dočarala pravi zimski ugođaj. Svojim vri- 
jednim rukama izrađivali su i ukrase od kolaž papira kako bi ukrasili bor u 
sobi dnevnog boravka. Što se sve može izraditi za Božić od tijesta, pokazali 
su radeći razne oblike poput zvijezde, zvončića, borova, srca i slično, prema 
svojoj maloj kuharici koju su sami osmislili u centru kuhinje. Među ostalim 
aktivnostima kojima su se djeca bavila su i izrada svijećnjaka, rezanje škara- 
ma po zadanoj liniji, izrada “Slike od konca, modeliranje domaćim plasteli- 
nom, pisanje prstom u brašnu, oslikavanje češera temperom, izrada deko- 
rativnog lanca, izrada “Naše šarene čizmice" povodom blagdana sv. Nikole 
te svakodnevna jutarnja tjelovježba. Djeca svakodnevno pripremaju sobu 
za aktivnosti, samostalno pospremaju i brinu o čistoći. Tijekom dana često 
borave na svježem zraku kako bi očuvali zdravlje, a igrajući se na otvore- 
nom, pokazuju svoju prirodnu radost i radoznalost, te razvijaju vještine na 
svim razvojnim područjima i zadovoljavaju potrebu za kretanjem. U prirodi 
istražuju tlo i uče o zakonitostima i promjenama kroz godišnja doba. 


BOŽIĆNE PRIREDE 


Božićne priredbe i radionice svih 
naših skupina bile su kruna pripre- 
me djece za Božić. U vrtiću je vri- 
jeme došašća najradosnije vrije- 
me u godini, pa su djeca sa svojim 
odgojiteljima obilježila pripreme 
za Božić uređenjem prostora, izra- 
dom adventskog vijenca čije svije- 
će su palili svaki tjedan do Božića, 


RADIONICE S ROD 


EJ 


ali i izradom adventskih kalendara 
s poticajnim porukama na dobra 
djela. Tako su blagdan sv. Lucije 
doživjeli sijanjem pšenice i brigom 
za pšenicu, promatranjem njena 
rasta, a pred Badnjak ih nosili svo- 
Jim kućama. Odgojitelji su pričama, 
recitacijama, likovnim i glazbenim 
aktivnostima te raznovrsnim igra- 

ITELJIMA 


ma, nastojali djeci približiti znače- 
nje došašća i Božića te im omogu- 
ćujući da žive u radosti zajedničkih 
trenutaka i intuitivno se otvaraju 
Božiću kao blagdanu obitelji i zajed- 
nice. Upravo zato u to doba godi- 
ne pozivamo obitelji u vrtić kako bi 
svi zajedno stavili naglasak na važ- 
nost povezanosti obitelji i ustanove 
u kojoj djeca svakodnevno bora- 
ve i koja je djetetova druga obitelj. 
Djeca su na izvoran način uspje- 
la prenijeti toplinu, radost, dubinu 
i ljepotu Božića te svojom radošću 
i veseljem obogatiti i obradovati 
svoje roditelje, odgojiteljice, djedo- 
ve i bake te sve koji su ih došli slu- 
šati i gledati. Božićni ugođaj nakon 
priredbi upotpunjen je zajedničkim 
druženjem djece, roditelja, rodbine 
i odgojitelja. Održane su i priredbe 
polaznika programa engleskog jezi- 
ka na kojima je roditeljima prezen- 
tiran dosadašnji rad, a ujedno oba- 
vijen u predivno blagdansko ruho. 

NAGRADA 'EMIL PARAVINA' U 

KATEGORIJI DIJETE POJEDINAC 
DODIJELJENA MAGDALENI TEPUS 


Savez društava “Naša djeca“ 
Hrvatske osnivač je jedinstvene 
nagrade “Emil Paravina“ koja se 
dodjeljuje djeci za promicanje i 
zalaganje za dječja prava, partici- 
paciju, suradnju i pomoć svojim 
vršnjacima. Posebnost nagrade 
je daje to godišnja nagrada djeci, 
a djeca sama biraju svoje amba- 
sadore i prvake dječjih prava 
među osnovnoškolcima diljem 
Hrvatske. Nagrada se dodjeljuje 
u dvije kategorije - djetetu poje- 
dincu i skupini djece. Na jav- 
ni poziv Saveza društava “Naša 
djeca" stiglo je 14 kandidatu- 
Ta (A pojedinačne i 10 skupnih) 
kroz koje se kandidiralo ukupno 
162 osnovnoškolske djece u dobi 
od 10 do 14 godina, mali borci 
za prava svojih vršnjaka, a koje 
su njihovi nastavnici, razredni- 
ci, voditelji, mentori, roditelji, 
vršnjaci kandidirali jer se zala- 
žu za prava djece i pomažu u 
svojim razredima, dječjim grad- 
skim/općinskim vijećima, dječ- 
jim forumima, vijećima učenika 
ili jednostavno mijenjaju svoje 
zajednice na bolje u kojima odra- 
staju.Nagrada “Emil Paravina“ u 
kategoriji djeteta pojedinca pri- 
pala je Magdaleni Tepuš, članici 
Društva “Naša djeca“ Radoboj i 
učenici OŠ Side Košutić (Područ- 
ni odjel Gornja Šemnica), prijavi- 
telj: Društvo “Naša djeca“ Rado- 
boj. Magdalena od prvog razreda 


osnovne škole pokazuje izrazi- 
tu empatiju i senzibilitet glede 
društvenog djelovanja i među- 
vršnjačke solidarnosti, angaži- 
Tana je unutar svojeg razrednog 
odjeljenja, rado preuzima ulogu 
predsjednika razreda koju doživ- 
ljava kao odgovornost, akriv- 
no sudjeluje i predlaže ideje na 
sastancima Vijeća učenika te 
svojim radom doprinosi boljitku 
škole. Nagrada “Emil Paravina" 
za skupinu djece pripala je vijeć- 
nicima XIII. saziva Dječjeg $rad- 
skog vijeća grada Opatije (vijeć- 
nici dobitnici: Lana Golubović, 
Fran Rubeša i Lejla Sinanović), 
prijavitelj: DND Oparija i dječ- 
jem forumu Društva “Naša dje- 
ca“ Poreč (članovi dobitnici: Sara 
Vajagić, Chiara Petretti, Chiara 
Mačinić, Paolo Mačinić i Denis 


Brković), prijavitelj: DND Poreč. 
Mali zagovaratelji i borci za dječ- 
ja prava upozoravaju odrasle što 
i kako trebaju raditi u korist dje- 
ce, pokreću male građanske ini- 
cijative za gradnju igrališta, ure- 
đenje skate parkova, pomažu 
djeci iz Ukrajine, brinu o okolišu, 
morima, vodama, participiraju u 
međunarodnim radnim tijelima 
za dječja prava, pokreću antirat- 
ne kampanje, nabavku ormari- 
ća u školama, rješavaju sukobe 
u razredu, snimaju video-urat- 
ke, crtaju, poučavaju svoje vrš- 
njake o dječjim pravima i obve- 
zama kroz višnjačku edukaciju 
i radionice, rado pomažu svojim 
bolesnim vršnjacima ili se bore 
za onu slabiju djecu koja nema- 
ju dovoljno samopouzdanja reći 
što misle i što žele. 

Hrvatsko planinarsko društvo Radoboj 


GODIŠNJI PLAN 
POHODA 


veci ranačaj hr 


Godišnji plan pohoda 
HPD-a Radoboj 


Krajem 2022. godine, na službenom Facebook profi- 
lu Hrvatskog planinarskog društva Radoboj, objavljen 
je “Godišnji plan pohoda“ za 2023. godinu. Već u siječ- 
nju planirana su tri pohoda. Prvi je održan 8. siječnja 
na relaciji Milengrad do Bele; drugi pohod je 14. i 15. 
siječnja kroz Kajbumščakov put, a treći pohod je 22. 
siječnja, tzv. Vincekov pohod. Za veljaču također su 
predviđena tri pohoda,A. i 5. veljače osvajaju se vrhovi 
Istre, 12. veljače, pohod na Medvednicu te 19. veljače, 
pohod na Cesargradsku goru. U ožujku, 4. i 5. ožujka, 
planira se pohod na relaciji Voće do Trakošćana, a 12. 
ožujka pohod na Okić. U travnju je predviđen pohod na 
Kamenjak i pohod na Veliku planinu, u svibnju pohod 
na Ćićariju i Sveto Brdo, a u lipnju relacija od Zaviža- 
na do Alana i posjet Slavoniji. Srpanj je rezerviran za 
susjedno Kamniško sedlo i rođendanski noćni pohod 
na Strahinjčicu. U kolovozu se posjećuje sedam slapo- 
va Mirne, a u rujnu ponovno prolazi kroz Kajbumšča- 
kov put s Planinarskim društvom Strahinjčica. U ruj- 
nu će se obilježiti i Branje grojzdja u Pregradi uz HPD 
Kunagora, a listopad je previđen za Biokovo i Medved- 
nicu, dok su za studeni planirani pohodi na Pliješ i Sve- 
tu Ceru. U prosincu, tu je pohod na Japetić i Ivanečku 
planinarsku obilaznicu. Pripremite stoga svoju plani- 
narsku opremu, odaberite sljedeći planinarski pohod i 
osvojite nove vrhove u 2023. godini. 


Radobojski list e Glasilo Općine Radoboj 
Adresa uredništva: Radoboj 8, 49232 Radoboj 


tel: (049) 349 110 Fax: (049) 349 109 
radobojski.lisue&radoboj.hr 


& Radobojski list | broj 147 | goa XV. | 30. prosinac 2022. 


MV 


LJ 


MI 


=" 


MEFZL/, 


Blagdansko druženje 
članova i simpatizera HDZ-a 


Članovi i simpatizeri HDZ-a Radoboj okupili su se u subotu 17. prosinca na prigodnom blag- 
danskom druženju u prostorijama DVD-a Radoboj. Kao što je u svom pozdravnom govoru 
naglasio predsjednik HDZ-a Radoboj Matija Oraić, blagdansko vrijeme nije za velike polirič- 
ke govore, već je vrijeme dobrote, mira, promjena, praštanja, radosti i slavlja. Tako je prošlo i 
ovo druženje, a OO HDZ-a Radoboj se svima iskreno zahvaljuje na dolasku. 


Povodom Božića podijeljeni 
paketi za socijalno ugrožene i 
najstarije stanovnike Radoboja 


Općina Radoboj ove je godine podijelila 
božićne pakete socijalno ugroženim oso- 
bama i obiteljima. Prije početka božić- 
nih blagdana podijeljene su prehram- 
bene i higijenske potrepštine koje su 
uvelike pomogle da svi blagdanske dane 
provedu u radosti i veselju, a paketi su 
dostavljeni na adrese mještana kojima je 
pomoć najpotrebnija. Ukupno je podije- 
ljeno 70-ak paketa, a podijeljeni su naj- 
starijim mještanima, djeci s teškoćama 
u razvoju, osobama s invaliditetom te 
nepokretnim i teže pokretnim osobama. 
Na ovaj način, u vrijeme kada se prisje- 
ćamo bliskih i voljenih, općina Radoboj, 
humanitarnom gestom pomaže u obli- 
ku potrepština kako bi svi mještani mogli 
imati dostojanstven Božić i Novu godi- 
nu. Ovom malom, simboličnom, božić- 
nom akcijom namjera je bila uljepšati i 
uveseliti blagdanske dane i omogućiti 
da svi mještani Radoboja osjete radost 
božićnih blagdana te da ih provedu u što 
veselijem ozračju. 

OtiSa0 je 1 SIrČ i Ladislav Fruk 


(22. 12. 1936. — 31. 12. 2022.) 


Nogometni savez Varaždin kra- 
jem ljeta 1976. godine dostavio je 
Nogometnom klubu Radoboj četr- 
naest registarskih knjižica s podaci- 
ma budućih nogometaša koji mogu 
nastupati u službenim utakmicama. 
Među njima bila je ona koja je gla- 
sila na ime Ivan Sirovec, rođen 6. 
travnja 1953. godine u Radoboju, 
s datumom potpisa za NK Rado- 
boj 16. kolovoza 1976. godine. Sre- 
dinom prosinca 2022. objavljena je 
vijest, umro je Ivan Sirovec- Sirč . 
Otišao je u tišini iz naše sredine i pri- 
družio se svojim suigračima iz prvog 
sastava NK Radoboj - Vikroru Sve- 
družiću, Josipu Groboteku, Janku 
Jambreku i Josipu Borovečkom - koji 
su nas napustili u proteklom razdo- 
blju. Od prvog službenog nastupa za 
NK Radoboj na igralištu u Svetom 
Križu Začretju protiv Iskre iz Lobo- 
ra do kraja 2012. je na više načina 
bio vezan uz NK Radoboj. Godina- 
ma je bio jedan od ključnih igrača 
u obrambenim redovima, a nakon 
prestanka aktivnog igranja posvetio 
se odgoju i treniranju mladih nara- 
štaja radobojskih nogometaša. U 
nekoliko navrata, kada je Klub bio 
u neizglednim situacijama, spre- 

Očevo ims 

Dan, mjesec i godina DE 
rođenja 


Mjesto rođenja 
Zanimanje 

Narodn. | državljanstvo 
Dosadašnji član 
Posljednji nastup 


Stan 


“Slika Ivana Sirovca s registracijske kartice“ 


mno se prihvatio uloge vođe i trene- 
ra, bilo prve ili mladih ekipa. Za svoj 
angažman i neumoran rad nikada 
nije tražio nikakvu nadoknadu, jer 
mu je ljubav prema NK Radoboj bila 
ispred svih ostalih interesa. Živio je 
skromno, bio je omiljen među sui- 
gračima i prijateljima, a posljednje 
godine života proveo je u domu za 
starije osobe u Krapini. Zahvalu za 
sve što je učinio za NK Radoboj oda- 
ju mu bivši i sadašnji članovi koji će 
ga zadržati u sjećanjima kao svijetli 
primjer ljubavi prema prijateljima 
i društvu kojem je pripadao. (Piše: 
Vinko Rihtar) 

Hogomatni klub 


“Registracijski karton za NK Radoboj iz 1976. godine“ 


Posljednjeg dana 2022. godine zauvijek nas 
je napustio još jedan zaslužan Radoboj- 
čan. Umro je Ladislav Fruk - Laci. Rođen u 
Strahinju Radobojskom, podno same Stra- 
hinjčice, gdje proveo dječačke i školske dane 
te gotovo jedno desetljeće umirovljeničkih 
dana. Nakon završetka Gimnazije u Krapini, 
zaposlio se u filijali Narodne banke u Krapini 
da bi svoj radni vijek nastavio u istoj ustano- 
vi u Zagrebu. Godine 1959., zapošljava se u 
Gradskom sekretarijatu unutrašnjih poslova 
Zagreb kao službenik kriminalističke policije i 
nastavlja školovanje na Višoj policijskoj školi. 
Zahvaljujući svojem znanju i sposobnostima, 
postaje viši inspektor, predavač na Srednjoj 
policijskoj školi, a potom i načelnik Policij- 
ske postaje Trešnjevka u Zagrebu. Umirov- 
ljen je 1981. godine, da bi nakon prvih slo- 
bodnih parlamentarnih izbora u Hrvatskoj 
bio ponovo aktiviran i postavljen na mjesto 
sekretara Sekretarijata unutrašnjih poslova 
Zabok, a potom i za načelnika novoosnova- 
ne Policijske uprave Krapinsko - zagorske. Na 
početku Domovinskog rata imenovan je za 
člana Kriznog stožera u Krapinsko - zagor- 
skoj županiji. Radi na organizaciji, pripre- 
manju, formiranju i potpori Zbora narodne 
garde i policijskih postaja u obrani Hrvatske. 
Pregovara sa zapovjednicima baza JNA koje 
su postojale na području Hrvatskog zagorja i 
ostvaruje željeno - sve neprijateljske postroj- 
be napuštaju naš kraj bez borbi i razaranja. 
Svojim iskustvom i znanjem doprinosi ospo- 
sobljavanju članova kriznih stožera i ustroja- 
vanju policijskih postaja diljem Lijepe naše . 
Obilazi terene od Pakraca, Papuka, Otočca, 
Gospića do Knina i Dubrovnika. Opraštaju- 
ći se u ime Časničkog zbora KZŽ i njegovih 
suboraca policajaca od pokojnog Ladisla- 
va Fruka na groblju u Radoboju 4. siječnja 
2023. godine, njegov pomoćnik za vrijeme 
Domovinskog rata, Slavko Merkaš, između 
ostalog rekao je: ,Policijski general, gospo- 
din Ladislav Fruk, dao je izravan doprinos u 
očuvanju mira u Hrvatskom zagorju, čime 
su spriječene ljudske žrtve, razaranja te su 
spašene ogromne materijalne vrijednosti i 
namjenska proizvodnja, sigurni lanci opskr- 
be policijskih postrojbi i postrojbi ZNG koje su 
tada bile od strateškog značaja za Republi- 
ku Hrvatsku. Time je dao izuzetan doprinos 
kako u domovinskom ratu tako i u funkcio- 
niranju ministarstva unutarnjih poslova RH 
i stvaranju samostalne i neovisne republike 
Hrvatske... Zahvaljujući istinskom domo- 
ljublju, njegovom čvrstom stavu i danonoć- 
nom radu uživao je ogroman autoritet među 
svim političkim strankama. To je bilo ključ- 
no kako bi se mogao u potpunosti posvetiti 
obrani RH, mirnom napuštanju vojarne od 
JNA u Stubičkoj Slatini, policijskim jedinica- 


ma na ratištima, miru i ustavnopravnom 
poretku u Krapinsko-zagorskoj županiji.“ 
Vrativši se nakon obavljenih dužnosti na čelu 
policijske uprave Krapinsko - zagorske u svo- 
je rodno mjesto, popularni Laci, kako su ga 
brojni poznanici i prijatelji zvali, uživao je u 
prirodi na padini Strahinjčice uključujući se u 
aktivnosti općine Radoboj i udruga građana 
na tom području. Uspješno je obavljao duž- 
nost predsjednika Lovačkog društva “Stra- 
hinjčica“ Radoboj, a od 2009. do 2013. član 
je Općinskog vijeća Radoboja, gdje dolazi do 
punog izražaja njegov osjećaj za suradnju 
sa svima koji svom mjestu žele bolje i ljepše. 
lako biran s liste HDZ-a, kao oporbeni vijeć- 
nik podržava sve dobre projekte, sudjeluje u 
svim općinskim manifestacijama, bilo kao 
aktivan sudionik ili kao promatrač. Uvijek je 
bio ugodan sugovornik i suradnik i svi oni koji 
su ga znali i koji su s njim surađivali zadržat 
će ga u neizbrisivom sjećanju. Počivaj u miru 
dragi Laci, tvoj Ti Radoboj na svemu što si u 
životu učinio neizmjerno zahvaljuje. 


Slikaj nas za uspomenu na ovaj dan 


Nekoliko minuta nakon ponoći, 1. srpnja 
2013. godine, uz himne “Lijepa naša“ i “Oda 
radosti“ u izvođenju limene glazbe “Mirna“ 
iz Radoboja, na graničnom prijelazu Macelj 
na jarbole su podignute zastave Republi- 
ke Hrvatske i Europske unije, a tadašnjem 
uredniku Radobojskog lista Ladislav Fruk se 
obratio riječima: “Slikaj me s mojim subor- 
cima kako bi imali uspomenu na dan kada 
je Hrvatska postala članica Europske unije 
za što smo se pored ostalog borili u Domo- 
vinskom ratu.“ Nastala je tako ova fotogra- 
fija koju objavljujemo. Fotografija se nalazi u 
foto-arhivi Vinka Rihtara, a govori i o tome 
koliko je pokojni Ladislav uvažavao svoje 
suborce i ponosio se zajedno s njima na sve 
ono što su dali za svoju Hrvatsku. 

“; U dvorani Zadružnog doma na katu, nekada su se održavale kino predstave, zabave, zborovi birača, omladinski plesovi i 
druge manifestacije. Slika prikazuje detalj sa proslave 50. godišnjice DVD-a Radoboj održane 1978. godine. 

Umjesto crkve, zadružni dom 


ahvaljujući opredjeljenju odgovornih u 

Općini Radoboj da se neprekidno raz- 

mišlja o pripremaju novih projekata, u 

tijeku su aktivnosti koje su usmjerene 
na uređenje samog centra Radoboja. Tako je sa 
sadašnjim vlasnikom Zadružnog doma dogo- 
voreno da se krene u izradu potrebne doku- 
mentacije za adaptaciju postojeće građevine i 
uređenja središnjeg radobojskog trga. Zemljište 
na kojem je danas Zadružni dom bila je neka- 
da imovina Župe Presvetog Trojstva Radoboj. 
U župskoj Spomenici zapisano je da je 1828. 
godine raspravljano o popravku stare, odno- 
sno o radnji nove župne crkve. Dogovoreno je 
da se ide u izgradnju nove i to na zemljištu uz 
župni dvor, mjesto na kojem je danas Zadružni 
dom. Netko je nacrtao kako bi nova crkva tre- 
bala izgledati, skica se i danas čuva u župnom 
uredu, ali do izgradnje nije došlo. U zapisu stoji 
da su se tada pojavili huškašči' koji su bili pro- 
tiv te ideje, pa se od gradnje odustalo i priš- 
lo se popravku stare crkve. Tako piše u crkve- 
nim zapisima, ali postoji i usmena predaja koja 
kaže da je tadašnji župnik bio protiv gradnje 
crkve jer bi ostao bez voćnjaka u samom centru 
mjesta. No takove sreće Župa nije imala nakon 
II. svjetskog rata jer je agrarnom reformom 
ostala bez atraktivnog zemljišta koje je raspar- 
celizirano i dodijeljeno domaćinstvima koja su 
u vrijeme rata bila na strani NOB-a. Među- 
tim, ni oni sa navedenim zemljištem nisu ima- 
la puno sreće. Svega nekoliko godina kasnije, 
dobiveno im je zemljište većim dijelom oduze- 
to jer je na njemu počela izgradnja Zadružnog 
doma. Država je osigurala građevinski materi- 
jal, a radovi su uglavnom izvođeni besplatnim 
radom mještana uz simboličku pomoć zaposle- 
nih u zagrebačkim poduzećima koji su nedjelja- 
ma dolazili pomagati u gradnji. Stručne radove 


Ovako je trebala izgledati Župna crkva na mjestu sadašnjeg 
Zadružnog doma u Radoboju 


obavljali su majstori iz tada poznatih zidar- 
skih obitelji; Bahmec i Grmovšek iz Šemnice 
Gornje. U sjećanju stanovništva ostao je slu- 
čaj ozljede na radu kada je popularni zidar 
Tomo Bahmec pao sa skele i ozlijedio kraljež- 
nicu i nosio posljedice sve do smrti. Zadruž- 
ni dom u Radoboju donekle je dovršen 1950. 
godine kada je u prizemlju otvorena trgovi- 
na Poljoprivredne zadruge. Kasnije je uređe- 
na dvorana na katu za održavanje kulturno- 
zabavnih sadržaja. Prostor Zadružnog doma 
u prošlosti je korišten za smještaj ureda pošte, 
učionica za učenike osnovne škole, gostionu, 
vatrogasno spremište i druge namjene. Nakon 
pripajanja Poljoprivredne zadruge Rado- 
boj, 1964. godine zadružni dom i pripadaju- 
će zemljište prelazi u vlasništvo Poljoprivred- 
ne zadruge Krapina. U međuvremenu dom je 


adaptiran. Popravljeno je krovište, drveni stu- 
povi zamijenjeni su betonskim i obnovljena je 
fasada. Nakon 1990. godine moglo se krenu- 
ti u postupak obnove Poljoprivredene zadru- 
ge Radoboj i povratku imovine, ali u tadaš- 
njim općinskim strukturama kada je Općinu 
vodio HDZ nije bilo dovoljno sluha da se to 
i provede pa je imovina ostala u vlasništvu 
Poljoprivredne zadruge Krapina. Nakon što je 
PZ Krapina zapala u financijske teškoće pra- 
vo vlasništva stekao je Trgocentar iz Zaboka, 
koji sada dogovara sa Općinom Radoboj kako 
prići renoviranju postojeće zgrade i uređenju 
prostora oko nje i u samom centru Radobo- 
ja. Nekadašnje crkveno vlasništvo mijenjalo je 
vlasnike da bi trenutno dio zapadno od zgrade 
Doma prema župnoj crkvi otkupila Općina, a 
sjeverni dio prema Radobojskog trnaca ostao 
je u privatnom vlasništvu na kojem su izgra- 
đene stambeno poslovne zgrade. Preostaje 
nam da pričekamo i saznamo kako će izgle- 
dati i kakvu će namjenu imati rekonstruira- 
ni Zadružni dom te kako će izgledati središnji 
radobojski trg u budućnosti. Nadajmo se da 
neće, kao u prošlosti, želje biti jedno, a stvar- 
nost nešto sasvim drugo. (Piše: Vinko Rihtar ) 


Središnji radobojski trg u budućnosti bi trebao 
dobiti novi, mnogo ljepši i funkcionalniji izgled 


